שלומי אדרי

שלומי אדרי (נולד ב-29 במאי 1982) הוא כדורגלן ישראלי המשחק בעמדת החלוץ בהפועל רמת ישראל.

קריירה
אדרי החל לשחק כדורגל בקבוצת הנוער המקומית במזכרת בתיה, ובגיל 16 עבר לקבוצת הנוער של מכבי חיפה. בעונת 2001/2002 שיחק בקבוצת הבוגרים של מכבי הרצליה בליגה הלאומית, ועונה לאחר מכן עבר לקבוצת הפועל פתח תקווה, במדיה שיחק שנתיים בליגת העל. את עונת 2004/2005 החל בקבוצת בני סכנין, ובמהלך העונה עבר לקבוצת הפועל חיפה. בתחילת עונת 2005/2006 עבר לשחק בקבוצת מכבי נתניה.

בעונת 2006/2007 שיחק אדרי בקבוצת הכח עמידר רמת גן, ולאחר שהקבוצה ירדה לליגה הלאומית עבר להפועל ראשון לציון. בשנת 2008 עבר לשחק בקבוצת הפועל עכו ואף עלה עמה לליגת העל. עונה לאחר מכן עבר לשחק במכבי אחי נצרת בליגת העל, ובחלון ההעברות של ינואר 2010 עבר למ.ס. אום אל-פחם מליגה א'. בקיץ 2010 עבר לקבוצת מכבי השקמה/רמת חן מאותה הליגה, ובינואר 2011 חזר לליגת העל וחתם בקבוצת הפועל רמת גן.

בקיץ 2011 עבר אדרי לשחק בקבוצת קארל צייס יינה מליגה נמוכה בגרמניה. כעבור שנה חזר לישראל וחתם בקבוצת בני אילת מליגה א', במדיה שיחק עד שנת 2016 ולאחר מכן פרש ממשחק פעיל. בשנת 2018 חזר לשחק וחתם בקבוצת שמשון תל אביב מליגה ב'. ב-2021 עבר להפועל רמת ישראל מליגה ב'.

קישורים חיצוניים

 עמוד השחקן, מוזיאון הפועל פתח תקווה

חלוצי כדורגל ישראלים
כדורגלני מכבי הרצליה
כדורגלני הפועל פתח תקווה
כדורגלני בני סכנין
כדורגלני הפועל חיפה
כדורגלני מכבי נתניה
כדורגלני הכח עמידר רמת גן
כדורגלני הפועל ראשון לציון
כדורגלני הפועל עכו
כדורגלני מכבי אחי נצרת
כדורגלני מכבי השקמה רמת חן
כדורגלני הפועל רמת גן
כדורגלני קרל צייס ינה
כדורגלני שמשון תל אביב
כדורגלנים ישראלים בגרמניה
ישראלים שנולדו ב-1982